*09-9-2021*

***Δελτίο Τύπου***

***Το Ελληνικό Ινστιτούτο Παστέρ συμμετέχει στην 85η ΔΕΘ***

***11 έως 19 Σεπτεμβρίου 2021 στο περίπτερο της ΓΓΕΚ***

Το Ελληνικό Ινστιτούτο Παστέρ (ΕΙΠ) συμμετέχει στην 85η Διεθνή Έκθεση Θεσσαλονίκης, η οποία θα πραγματοποιηθεί από τις 11 - 19 Σεπτεμβρίου, στηρίζοντας τον πολύ σημαντικό αυτό θεσμό της χώρας μας. Το ΕΙΠ, τηρώντας όλα τα προβλεπόμενα υγειονομικά πρωτοκόλλα, θα βρίσκεται στο περίπτερο 7 του εκθεσιακού χώρου της Γενικής Γραμματείας Έρευνας και Καινοτομίας (ΓΓΕΚ).

Η δύσκολη παρούσα συγκυρία, λόγω της πανδημίας της COVID19, ανέδειξε την εξαιρετική σημασία της βιοϊατρικής έρευνας. Στη ΔΕΘ στον εκθεσιακό χώρο του Ινστιτούτου, δίνεται η δυνατότητα ενημέρωσης του κοινού για την έρευνα αιχμής που διενεργείται στο ΕΙΠ και αφορά στα λοιμώδη νοσήματα που παραμένουν σημαντική απειλή για τη δημόσια υγεία, στη αντιμικροβιακή αντοχή, στους κύκλους λοίμωξης και ανοσολογικής απόκρισης, στα εμβόλια και στα νευροεκφλυστικά νοσήματα που αποτελούν εξίσου σημαντικά και μείζονα προβλήματα δημόσιας υγείας στη σύγχρονη κοινωνία,

Πιο συγκεκριμένα οι επισκέπτες μέσα από την αλληλεπίδραση με τα στελέχη του Ινστιτούτου, θα έχουν την ευκαιρία να ενημερωθούν για:

* Τις νεότερες εξελίξεις για την βασική και εφαρμοσμένη έρευνα που διενεργείται, σε λοιμώδη νοσήματα του ανθρώπου και των ζώων.
* Την ερευνητική δραστηριότητα του ΕΙΠ στους τομείς της ανοσολογίας και των αυτοάνοσων νοσημάτων.
* Την ερευνητική δραστηριότητα στη νευροβιολογία και στις νευροεκφυλιστικές νόσους.
* Τις ερευνητικές υποδομές του Ινστιτούτου, προϋπόθεση για την διεξαγωγή της σύγχρονης βασικής και μεταφραστικής έρευνας.
* Τον ρόλο του ΕΙΠ σην προάσπιση της Δημόσιας Υγείας με την Κάλυψη Εθνικών Αναγκών σε Εμβόλια και Βιολογικά Προϊόντα.
* Την σημασία στην προάσπιση της Δημόσιας Υγείας της λειτουργίας 5 Εθνικών Εργαστηρίων Αναφοράς.
* Τη ουσιαστική συνεισφορά στην κοινωνία και τη προάσπιση της Δημόσιας Υγείας, μέσω της λειτουργίας του Διαγνωστικού Τμήματος.